stanford-oval/wikipedia huggingface dataset:
Tarhapapu
Myrkyllisyys

Monet tarhapapulajikkeet sisältävät myrkyllistä, lektiineihin kuuluvaa fytohemagglutiniinia. Erityisen paljon sitä on punaisissa kidney-pavuissa. Valkoisissa kidney-pavuissa sitä on vain kolmasosa punaisissa olevasta määrästä, ja esimerkiksi härkäpavussa vain 5–10 % vastaavasta määrästä.
Fytohemagglutiniini hajoaa keitettäessä. Veden kiehumispisteessä (100 °C) se hajoaa suurelta osin vaarattomaksi noin kymmenessä minuutissa, mutta Yhdysvaltain elintarvike- ja lääkevirasto
FDA suosittelee niitä keitettäväksi vähintään 30 minuuttia, jotta myrkky hajoaisi täysin. Kuivia papuja FDA suosittelee sitä paitsi liotettavaksi ennen keittämistä ainakin viisi tuntia vedessä, joka sitten kaadetaan pois. Eräiden myrkytystapausten on epäilty aiheutuneen haudutuspadassa keitetyistä kidney-pavuista.
Fytohemagglutiniinimyrkytyksen oireita ovat pahoinvointi, oksennus ja ripuli. Jos tarhapapuja ei ole asian­mukaisesti valmistettu, nämä oireet ilmenevät tavallisesti yhdestä kolmeen tunnin kuluttua niiden syömisestä ja jatkuvat muutaman tunnin ajan. Jo neljä tai viisi raakana syötyä papua voi aiheuttaa oireita. Säilykkeinä myydyistä punaisista kidney-pavuista myrkky kuitenkin on jo valmiiksi poistettu, joten ne ovat turvallisia.
Pavuissa on runsaasti puriinia, joka ihmisen aineenvaihdunnassa muuttuu virtsahapoksi. Virtsahappo ei sellaisenaan ole myrkyllistä, mutta se voi myötävaikuttaa kihdin kehittymiseen tai pahenemiseen. Sen vuoksi kihtipotilaita on ennen kehotettu välttämään papujen syömistä. Uudempi tutkimus on kuitenkin kyseenalaistanut tämän käsityksen eikä pidä puriinipitoisia ruokia kohtuullisesti käytettyinä kihdin riskitekijänä.
Tuotanto

Vuonna 2014 kuivien papujen viljelyala koko maailmassa oli yhteensä 30 miljoonaa hehtaaria, ja niitä
tuotettiin kaikkiaan 23,7 miljoonaa tonnia. Vihreitä papuja tuotettiin noin 1,54 miljoonalla hehtaarilla 21,3  miljoonaa tonnia.
Kasvatus Suomessa

Tarhapapu on yksivuotinen kasvi. Sen vuoksi sitä on mahdollista viljellä jokseenkin viileässäkin ilmastossa, vaikka se on peräisin subtrooppiselta vyöhykkeeltä. Se vaatii kuitenkin itääkseen ja kehittyäkseen melko runsaasti lämpöä, ja se on hyvin hallanarka.
Suomessa lajin monista viljelymuodoista viljellään lähinnä vain vihreitä papuja. Eniten sitä viljellään Turun saaristossa ja sen läheisyydessä. Vuonna 2013 niitä tuotettiin Suomessa 63 tonnia. Suurin osa sen viljelyksestä on pakastetehtaiden sopimusviljelyä, sillä vihreä papu on suosittu pakastevihannes.
Vihreitä papuja viljellään paljon myös kotipuutarhoissa. Siemenet kylvetään lämpimään maahan, mieluusti vasta kesäkuussa. Pavut vaativat lämpimän kesän, jotta sato olisi runsas. Satoa saa vasta runsaan 2 kuukauden kuluttua kylvämisestä.
Aiheesta muualla

ITIS: Phaseolus vulgaris (englanniksi)
United States Department of Agriculture (USDA): Phaseolus vulgaris (englanniksi)
Flora of China: Phaseolus vulgaris (englanniksi)
Fact sheet with nutritional information on pinto beans at WHFoods.org.
Introducing flageolet beans on the Multilingual Multiscript Plantname Database site.
Plant lectins.
USAID fact sheet with nutritional information on black beans. (Arkistoitu – Internet Archive)
Department of Agriculture Commodity Fact Sheet for Pinto Beans fns.usda.gov. Viitattu 29.12.2015.
Dry bean nutritional comparison chart. (Arkistoitu – Internet Archive)
Crops for the Future: Popping beans (Phaseolus vulgaris)
Dr. Duke's Phytochemical and Ethnobotanical Databases: Phaseolus vulgaris (Arkistoitu – Internet Archive) (englanniksi)
Centre for Agriculture and Biosciences International (CABI): Phaseolus vulgaris (common bean) (englanniksi)
Kirjallisuutta

E. Meers: Phytoavailability assessment of heavy metals in soils by single extractions and accumulation by Phaseolus vulgaris. Environmental and Experimental Botany, 2007, 60. vsk, nro 3, s. 385–396.  doi:10.1016/j.envexpbot.2006.12.010
Suomalaiset hyötypuutarhakasvit
| --- | --- |
Juurekset:  lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:  keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:  kurkku  kesäkurpitsa  kurpitsa  spagettikurpitsa 
Mausteet:  basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:  maa-artisokka  peruna 
Palkokasvit:  herne  härkäpapu  tarhapapu 
Sipulit:  hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:  endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti 
| --- | --- |
Taksonitunnisteet:  Wikidata: Q42339  Wikispecies: Phaseolus vulgaris  AoFP: 1381  APDB: 176808  APNI: 80686  BioLib: 39933  CoL: 778SQ  Ecocrop: 1668  EoL: 645324  EPPO: PHSVX  EUNIS: 172039  FNA: 200012279  FoC: 200012279  GBIF: 5350452  GRIN: 27632  iNaturalist: 122850  IPNI: 514191-1  ITIS: 26857  IUCN: 71777161  MichiganFlora: 1339  MoBotPF: 280470  NatureServe: 2.137831  NBN: NBNSYS0000005450  NCBI: 3885  NZOR: b2584e28-c08b-4dd6-95ff-3cf3e7f12ae3  Observation.org: 7168  Open Tree of Life: 825707  Plant List: ild-2934  PLANTS: PHVU  POWO: urn:lsid:ipni.org:names:514191-1  RHS: 105457  Tropicos: 13031753  VASCAN: 5887  WFO: wfo-0000183282  Laji.fi: MX.38968 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Phaseolus vulgaris
Tarhapavun kukintoja.
Kuvia tarhapavun eri lajikkeista Vilmorin-Andrieux'n ja Cien kirjasta vuodelta 1891.
Phaseolus vulgaris
Erityyppisiä kuivia papuja.
Salkopapuja Kongon demokraattisen tasavallan pääkaupungissa Kinshasassa.
Pensaspapupelto Laosissa.
Käännös suomeksi
Luettelo televisiosarjan Glee kappaleista (2. tuotantokausi)

Glee on yhdysvaltalainen musikaalia, komediaa ja draamaa yhdistävä televisiosarja, jota esittää Yhdysvalloissa televisiokanava Fox ja Suomessa Sub. Se keskittyy glee-kerhoon Uudet Tuulet (engl. New Directions) kuvitteellisessa William McKinley High Schoolissa Limassa, Ohiossa. Sarjan loivat Ryan Murphy, Brad Falchuk ja Ian Brennan, ja se sisältää useita sarjan hahmojen laulamia coverversioita kappaleista ruudulla laulettuina. Murphy on vastuussa valitsemaan kaikki sarjassa käytettävät kappaleet ja pyrkii pitämään tasapainon näytelmäsävellyksten ja listahittien välillä, kuten hän haluaa siellä olevan ”jokaiselle jotakin, jokaisessa jaksossa”. Kun Murphy valitsee kappaleen, ja sen oikeudet selvitetään kappaleen julkaisijalta musiikkitarkastaja P. J. Bloomin kautta, kun musiikkituottaja Adam Anders järjestää sen uudelleen Gleen näyttelijöille esitettäväksi. Ohjelmanumerot on äänitetty studiossa näyttelijöiden laulamina, ennen niiden kuvaamista, kun taas koreografi Zach Woodlee rakentaa mukana olevat tanssiliikkeet, jotka sitten opetetaan näyttelijöille, minkä jälkeen kuvataan. Studiossa äänitetyt versiot kappaleista on sitten tehty. Prosessi alkaa kuusi kahdeksan viikkoa ennen jokaisen jakson kuvauksia ja voi loppua vasta päivää ennen kuvausten alkua. Sarjan ensimmäisen tuotantokauden ensimmäiset kolmetoista jaksoa sisälsivät keskimäärin viisi kappaletta jaksoa kohden. Viimeiset yhdeksän jaksoa kasvoivat esitysmäärältään kahdeksaan. Toisella tuotantokaudella Glee sisälsi keskimäärin kuusi kappaletta jaksoa kohden.
Sarjassa esitettävät kappaleet ovat saatavilla digitaalisina latauksina iTunes Storesta jopa kaksi viikkoa ennen uuden jakson lähetystä ja muiden digitaalisten myyntipisteiden kautta viikkoa myöhemmin. Tuotantokausi sisältää kolme kunnianosoituksellista jaksoa: ”Britney/Brittany”, joka esittelee kappaleita Britney Spearsilta, ”The Rocky Horror Glee Show!”, jossa on kappaleita The Rocky Horror Showsta, ja ”Rumours”, joka on kunnianosoitus Fleetwood Macin Rumours-albumille. Tuotantokauden jakso ”Oma biisi” sisälsi sarjan alkuperäisiä kappaleita. Glee: The Music, The Rocky Horror Glee show, EP-levy joka koostui sarjan viidennen jakson kappaleista, julkaistiin 19. lokakuuta 2010. Kaksi soundtrack-albumia, Glee: The Music, The christmas Album ja Glee: The Music, Volume 4, julkaistiin molemmat marraskuussa 2010. Sarjan kuudes soundtrack-albumi, Glee: The Music, Volume 5, julkaistiin maaliskuussa 2011, ja seitsemäs, Glee: The Music Presents the Warblers, julkaistiin sitä seuraavana kuuna. Kahdeksas, Glee: The Music, Volume 6, julkaistiin 23. toukokuuta 2011.
Teesi

Teesi (kreik. θέσις "asettelu") on lyhyeen muotoon muotoiltu väite, väittämä tai väitöslauselma joka otetaan keskustelun tai väittelyn kohteeksi, väite, joka halutaan osoittaa todeksi. Hegeliläisessä ja marxilaisessa dialektiikassa teesi on positiivinen väite, joka toimii dialektisen kehityskulun lähtökohtana.
Antiteesi (kreik.ἀντίθεσις "vasta-asettelu") on alkuperäisen käsitteen tai väitteen (teesi) vastakohta, vastaväite. Hegeliläisessä ja marxilaisessa dialektiikassa antiteesi on väitteen kieltävä väite eli vastaväite. Antiteesejä hyödynnetään myös retoriikassa ja runoudessa. Usein antiteesit toimivat esimerkiksi runon rakenteen perustana. Antiteesien avulla voi painottaa keskeistä tematiikkaa, rytmittää runoa ja luoda yllätysmomentteja. Esimerkki antiteesien käytöstä modernissa runoudessa on T. S. Eliotin runo "The burial of the dead" (Kuolleiden hautaaminen), joka sisältyy kokoelmaan  Autio maa (The Waste Land, 1922). Runossa muun muassa asetetaan kevään tulo ja uuden kasvun syntyminen vastakkain kuoleman kanssa.
Synteesi (kreik.σύνθεσις "yhdistelmä"), yhteen asettaminen, yhdistelmä; Yleisessä mielessä synteesi on analyysiin perustuva yhteenveto tai kokonaisnäkemys, joka yhdistää erilaisia aineksia. Tutkimuksen periaatteena synteesi täydentää analyysiä. Yhdessä ne muodostavat analyysin ja synteesin menetelmän. Yleisesti ottaen synteesi on erillisten asiakokonaisuuksien tai väitteiden yhteenveto, joka tavallisesti sisältää myös johtopäätöksiä. Hegelin filosofiassa synteesi merkitsee teesin ja antiteesin sovitusta uudeksi kokonaisuudeksi, ja synteesi on kolmas vaihe dialektisessa ketjussa teesi, antiteesi, synteesi.
Aiheesta muualla

Wikisanakirjassa on tähän liittyvä sananselitys: .
Wikisanakirjassa on tähän liittyvä sananselitys: .
Wikisanakirjassa on tähän liittyvä sananselitys: .
Karel Svoboda

Karel Svoboda
| --- | --- |
Syntynyt:  19. joulukuuta 1938  Praha  
Kuollut:  28. tammikuuta 2007  (68 vuotta) Jevany  
Hautapaikka:  Cemetery in Aldašín (käännä suomeksi)  
Ammatit:  säveltäjä, muusikko  
Puoliso:  Vendula Pizingerová (käännä suomeksi) (1995-2007)  
| --- | --- |
Lajityyppi:  Estrada (en) 
hauta.
muokkaa - muokkaa wikitekstiä - muokkaa Wikidataa
Karel Svoboda (14. heinäkuuta 1938 Plzeň – 28. tammikuuta 2007 Jevany) oli tšekkiläinen säveltäjä, joka sävelsi 1970-luvulla musiikin moniin lasten piirrettyihin televisio-ohjelmiin.
Svoboda opiskeli aluksi lääketiedettä, mutta lopetti kolmen vuoden jälkeen. Vuonna 1969 hän sävelsi kappaleen Lady Carneval tšekkoslovakialaiselle pop-laulajalle Karel Gottille, josta tuli erittäin suosittu. Kaikkiaan Svoboda sävelsi Gottille noin 80 laulua. Hän työskenteli 30 vuoden ajan saksalaiselle ZDF-televisiokanavalle ja sävelsi tunnusmusiikkia lukuisiin ohjelmiin. Tunnettuja Svobodan sävellyksiä ovat muiden muassa Maija Mehiläinen, Taotao, Pinokkio ja Peukaloisen retket -sarjojen tunnussävelmät. Svoboda on säveltänyt myös musiikit neljään musikaaliin: "Noc na Karlstejne",  
Dracula (1995), Monte Cristo (2000) ja Golem (2006, ensi-ilta syyskuussa 2008).
Svoboda löydettiin tammikuussa 2007 luoteihin kuolleena huvilansa puutarhasta Jevanyssä. Kuolema tulkittiin itsemurhaksi. Häneltä jäi vaimo ja pieni poika.
Aiheesta muualla

Virallinen sivu (Arkistoitu – Internet Archive)
Karel Svoboda Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Yhdysvallat  Tšekki  Puola 
Taiteenala:  MusicBrainz 
Henkilöt:  Deutsche Biographie  Elonet 
Muut:  Europeana  RISM  SNAC  IdRef
Luettelo televisiosarjan Glee kappaleista (1. tuotantokausi)

Gleen näyttelijöitä (ylävasemmalta alkaen): Mark Salling, Kevin McHale, Lea Michele, Dianna Agron, Amber Riley, Jenna Ushkowitz, Chris Colfer ja Cory Monteith
Glee on yhdysvaltalainen draamaa, komediaa ja musikaalia yhdistävä televisiosarja, jota esittää Yhdysvalloissa televisiokanava Fox ja Suomessa Sub. Sarja keskittyy Glee-kerhoon nimeltään Uudet Tuulet (engl. New Directions), joka toimii kuvitteellisessa William McKinley High Schoolissa Limassa, Ohiossa. Sarjan loivat Ryan Murphy, Brad Falchuk ja Ian Brennan, ja se sisältää useita sarjan hahmojen laulamia coverkappaleita. Murphy valitsi kaikki sarjassa esitettävät kappaleet ja pyrki säilyttämään tasapainon näytelmäsävellysten ja listahittien välillä. Murphyn tavoitteena oli ”jokaiselle jotakin jokaisessa jaksossa”. Kun Murphy oli valinnut laulun, vastaava tuottaja P.J. Bloom selvitti sen oikeudet ja musiikkituottaja Adam Anders sovitti laulun Gleen näyttelijöille. Ohjelmanumerot äänitettiin studiossa näyttelijöiden laulamina ennen niiden kuvaamista. Koreografi Zach Woodlee teki tanssikoreografiat, jotka opetettiin näyttelijöille, minkä jälkeen ohjelmanumerot kuvattiin. Näin studiossa äänitetyt versiot kappaleista oli valmiit. Prosessi alkoi kuudesta kahdeksaan viikkoa ennen jokaisen jakson kuvauksia ja saattoi loppua vasta päivää ennen kuvausten alkua.
Tuotantokauden alussa Murphy halusi pitää lauluesitykset lähes realistisen tuntuisilta, toisin sanoen välttää esitystapaa, jossa näyttelijät puhkeaisivat spontaanisti laulamaan. Toisaalta kauden edetessä Gleessä alettiin esittää fantasiamaisia jaksoja. Esimerkkeinä tästä ovat ohjelmanumerot, joissa halvaantunut hahmo Artie kuvittelee itsensä tanssimassa ”The Safety Dance” -kappaletta ja kuusi eri näyttelijää esittävät kuvitteellisen version ”Like a Virgin” -kappaleesta. Kauden ensimmäiset 13 jaksoa sisälsivät keskimäärin viisi kappaletta jaksoa kohden. Loput yhdeksän jaksoa sisälsivät keskimäärin kahdeksan kappaletta jaksoa kohden.
Murphy oli yllättynyt, kuinka helposti levy-yhtiöt hyväksyivät kappaleiden käyttämisen. selvennä Säveltäjä ja muusikko Billy Joel tarjosi monia kappaleitaan käytettäväksi sarjaan. Laulaja Rihanna tarjosi singleään ”Take a Bow” käytettäväksi alennetulla lisenssimaksulla ja muut artistit ovat tarjonneet kappaleitaan käyttöön ilmaiseksi. Madonna myönsi sarjalle oikeudet koko teoskatalogiinsa, ja vuoden 2010 jakso "The Power of Madonna" sisälsi ainoastaan Madonnan cover-esityksiä. Jaksojen Glee-albumeita on julkaistu Columbia Recordsin kautta. Ensimmäisellä tuotantokaudella mukana olivat studioalbumit Glee: The Music, Volume 1, Glee: The Music, Volume 2 ja Glee: The Music, Volume 3 Showstoppers, EP-levyt Glee: The Music, The Power of Madonna ja Glee: The Music, Journey to Regionals ja kokoelmalevy Glee: The Music, The Complete Season One, joihin sisältyy 100 äänitystä tuotantokaudelta. Sarjassa mukana olevat kappaleet ovat saatavilla iTunesista enintään kaksi viikkoa ennen uuden jakson lähetystä ja muiden digitaalisten myyntikanavien ja matkapuhelinoperaattoreiden kautta viikkoa myöhemmin.
Goodbye Gibraltar

| Goodbye Gibraltar |
| --- | --- |
 Elokuvan juliste, Petri Virtanen, 1993.
Ohjaaja:  Ulrika Bengts
Käsikirjoittaja:  Ulrika Bengts
Tuottaja:  Jörn Donner
Säveltäjä:  Peter Hägerstrand
Kuvaaja:  Robert Nordström
Leikkaaja:  Sofia Lindgren
Lavastaja:  Pentti Valkeasuo
Pääosat:   Hellen Willberg  Antti Reini  Bengt Thorson 
Valmistustiedot
Valmistusmaa:  Suomi
Tuotantoyhtiö:   Jörn Donner Productions  Yleisradio 
Ensi-ilta:  17. joulukuuta, 1993
Kesto:  55 minuuttia
Alkuperäiskieli:  ruotsi suomi
Aiheesta muualla
IMDb 
Elonet
Infobox OKNimi-testi OK: 
Goodbye Gibraltar on Ulrika Bengtsin ohjaama ja käsikirjoittama suomalainen puolipitkä draama- ja komediaelokuva vuodelta 1993.
Elokuva on ihmissuhde-elokuva, joka käsittelee Minnan ja Sebastianin välistä suhdetta. He menevät naimisiin, mutta Minnan syrjähyppy Jean-Paulin kanssa sekoittaa asioita.
Aiheesta muualla

Goodbye Gibraltar - Yle Areena
Karel Treybal

Karel Treybal (1885–1941).
Karel Treybal (2. helmikuuta 1885 – 2. lokakuuta 1941) oli tšekkiläinen shakinpelaaja. Treybal edusti Tšekkoslovakiaa kolmesti shakkiolympialaisissa: vuonna 1930 toisella pöydällä, vuonna 1933 toisella pöydällä ja 1935 neljännellä pöydällä.
Hän suoritti asianajajan tutkinnon vuonna 1921 ja oli aluksi vasta perustetun Tšekkoslovakian tasavallan palveluksessa Slovakiassa. Myöhemmin hänestä tuli Velvaryn provinssin korkein tuomari. Hänellä oli vaimo ja kaksi lasta. Töidensä ohessa hän oli intohimoinen shakinpelaaja. Hän oli oppinut pelaamaan shakkia veljeltään Františekilta joka tutustutti hänet peliin hänen ollessa kolmentoista.
Gestapo pidätti Karel Treybalin hänen toimistossaan Velvaryssä 31. toukokuuta vuonna 1941. Häntä syytettiin aseiden laittomasta hallussapidosta. Siitä ei ole varmuutta että oliko hän aktiivinen vastarintaliikkeessä, hän oli kyllä isänmaallinen. Myöskään ei ole selvyyttä että oliko hän todella kätkenyt aseita. Hänet tuomittiin kuolemaan ja teloitettiin 2. lokakuuta 1941.
Aiheesta muualla

Karel Treybal ChessGames.com-sivustolla (englanniksi)
Wall, Bill: Chess During World War II ChessManiac. 6.1.2015. Arkistoitu 29.8.2018. Viitattu 29.8.2018.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Tšekki  Alankomaat
Tataarien autonominen sosialistinen neuvostotasavalta

Tataarien (Tatarstanin) autonominen sosialistinen neuvostotasavalta, lyhenteenä ASNT, oli vuosina 1920–1991 Neuvostoliitolle kuulunut autonominen neuvostotasavalta Venäjän SFNT:ssä. Nimi tulee sitä enemmistönä asuttaneen turkkilaisen kansan nimestä tatar (تاتار). Se käsitti nykyisen Tatarstanin alueen.
Tataarien autonominen sosialistinen neuvostotasavalta perustettiin 27. toukokuuta 1920 osista Kazanin, Ufan, Samaran, Vjatkan ja Simbirskin kuvermentteja.
Tataarien ASNT oli Kazanin kaanikunnan (1438–1552) jälkeen ensimmäinen tataarien valtiomuodostuma. Suurin osa tataareista oli tiettävästi bolševikkien puolella heidän luvatessa toteuttaa tämän. Stalinin aikakaudella he kokivat lopulta etenkin uskonnollista sortoa. Tästä huolimatta Neuvostovuosien katsotaan olevan tataarikulttuurin merkittävä renessanssin aikakausi.
Neuvostoliiton hajottua Tatarstan pyrki itsenäiseksi valtioksi, mutta siitä tuli osa Venäjän federaatiota.
Väestö

Tataarien ASNT:n väestön suurimmat etnisyydet vuonna 1926 olivat tataarit (48,7 %) ja venäläiset (43% ). Muita etnisiä ryhmiä olivat lähinnä tšuvassit, ukrainalaiset, mordvalaiset, udmurtit, marit, baškiirit, valkovenäläiset ja juutalaiset. Asukasluku oli 1 204 595. Vuonna 1989 asukasluku oli 3 641 742.
Vuosina 1920–1921 tapahtunut nälänhätä kosketti etenkin Volgan ja Uralin aluetta. On arvioitu, että sen seurauksesta menehtyi kokonaisuudessaan noin viisi miljoonaa ihmistä.
Alueen tausta

Alkujaan 500-luvulla alueelle ilmestyivät turkkilaiset bulgaarit, jotka 900-luvulle mennessä olivat muodostaneet vahvan valtion. Heillä oli laajaa kaupankäyntiä sekä Itä-Euroopan ja Keski-Aasian- että Venäjän ruhtinaskuntien kanssa.
1200-luvulla bulgaarit ja venäläiset joutuivat mongoli-tataarien hyökkäyksen kohteeksi. Tämän jälkeen syntyi Kultainen orda (1242–1502). Nykyiset tataarit katsotaan muodostuneen Kultaisen ordan väestöstä, johon bulgaarit ja muut kansat sekoittuivat.
Kazanin kaanikunta perustettiin 1438. Se päätyi Venäjän vallan alle vuonna 1552.
Idel-Ural (1918) oli lyhytaikainen yritys luoda valtio alueelle.
Historia ja hallinto

22. maaliskuuta vuonna 1920 Venäjän SFNT:n kansankomissaarien neuvoston puhemies V.I. Lenin sai Kremliin vieraakseen tataarilaisia poliitikkoja, kuten S. G. Said-Galijev. Aiheena oli tataarilaisen tasavallan perustaminen. Tataarien autonominen sosialistinen neuvostotasavalta perustettiin saman vuoden toukokuussa. Leninin henkilökohtainen historia omaa juuria tataarien kulttuurikeskukseen-, nykyisen Tatarstanin pääkaupunkiin Kazaniin, jonka yliopistossa hän opiskeli ja radikalisoitui.
Tasavallalla oli oma perustuslaki, lainsäädäntö- ja toimeenpanoviranomaiset, korkein oikeus, oikeus omaan lainsäädäntöönsä, kansalaisuus, alueen loukkaamattomuus, symbolit (vaakuna, lippu, pääkaupunki) ja muita "valtion ominaisuuksia". Tasavallalla oli edustajansa Neuvostoliiton ja Venäjän SFNT:n korkeimmissa hallintoelimissä.
Tataarien ASNT:n valtiokoneiston elimet, kansankomissariaattien lukumäärä, niiden tehtävät ja alaisuudet kuuluivat Neuvostoliiton perustamiskongressin koollekutsumiseen saakka väliaikaiselle "vallankumouskomitealle". (Ревкому ТАССР).
30. elokuuta 1990–7. helmikuuta 1992 tasavallan valtiomuoto oli sosialistinen neuvostotasavalta. (SNT). Tämän jälkeen perustettiin nykyinen Tatarstanin tasavalta.
Kultuuri

Tataarit kokivat neuvostoaikana erinäisiä kulttuurisia haasteita, kuten arabialaisen kirjaimiston muuttaminen kyrilliseksi ja kommunistihallituksen toteuttama "taiteen sisällönvalvonta". Silti sen on sanottu olleen merkittävä kulttuurinen renessanssin aika. Tunnettuihin tekijöihin kuului muun muassa kirjailija Ğalimcan İbrahimov, näytelmäkirjailija Kərim Tinçurin, runoilija Hadi Taqtaş ja säveltäjät Salix Səydəşev, Soltan Ğabəşi, Nəcip Cihanov, Fərit Yarullin. Tataarikirjailija Qawi Nəcmiin Stalin-palkinnon saanut romaani Yazğı cillər tunnustettiin "monikansallisen neuvostokirjallisuuden suureksi saavutukseksi ja käännettiin 26:lle neuvostokansan kielelle".
Neuvostoaikana tataarit olivat yksi harvoista vähemmistökansallisuuksista, joilla oli mahdollisuus jatkaa opiskelua peruskoulun jälkeen omalla äidinkielellään.lähde?
Tieteellinen kehitys Tatarstanissa Neuvostoaikana oli myös merkittävää. Uusia instituutteja ja tiedekuntia ilmestyi: muun muassa vuonna 1944 avattiin erityinen tataarin kielen ja kirjallisuuden laitos osana Kazanin yliopiston historiallista ja filologista tiedekuntaa; vuonna 1945 perustettiin Kazanin konservatorio. 1940–1980-luvuilla tieteellisen ja tieteellis-pedagogisen henkilöstön määrä kasvoi valtavasti. Kazanin fysiikan koulu oli tieteen eturintamassa ja Kazanin kemistien koulusta tuli yksi tärkeimmistä organofosforiyhdisteiden tutkimuksen keskuksista. Sodan jälkeisenä aikana Kazanin lääketieteellinen koulu oli hyvin tunnettu.
Vuonna 1928 julkaistiin Kazanissa kuvattu ensimmäinen tataarilainen elokuva, Bulat-Batyr.